./data/phi0914/phi00145/phi0914.phi00145.perseus-lat1.xml
Titus Livius (Livy)
pars prima Bisaltas habet, fortissimos viros —				trans Nessum amnem incolunt et circa Strymonem —, et multas frugum proprietates et				metalla et opportunitatem Amphipolis, quae obiecta claudit omnes ab oriente sole in				Macedoniam aditus   secunda pars celeberrimas urbes Thessalonicen et Cassandream habet, ad hoc Pallenen, fertilem ac				frugiferam terram; maritimas quoque opportunitates ei praebent portus ad Toronen ac				montem Athon Aeneamque et Acanthum, alii ad Thessaliam insulamque Euboeam, 				alii ad Hellespontum opportune versi   tertia regio				nobilis urbes Edessam et Beroeam et Pellam habet et Vettiorum bellicosam gentem,				incolas quoque permultos Gallos et Illyrios, inpigros cultores   quartam regionem Eordaei et Lyncestae et Pelagones				incolunt; 				iuncta his Atintania et Tymphaeis et Elimiotis  frigida haec omnis duraque cultu et				aspera plaga est; cultorum quoque ingenia terrae similia habet  ferociores eos et accolae barbari faciunt nunc				bello exercentes, nunc in pace miscentes ritus suos   divisa itaque Macedoniae partium usibus separatis, quanta univers 				ostendit